გიორგი გულიაშვილი

გიორგი გულიაშვილი (დ. 5 სექტემბერი, 2001, თბილისი, საქართველო) — ქართველი ფეხბურთელი. ბოსნია და ჰერცეგოვინას უმაღლესი ლიგის მონაწილე საფეხბურთო კლუბ „სარაევოს“ თავდამსხმელი.საქართველოს ეროვნულ ნაკრებში გამოძახება საუკეთესო ჯილდოა

კარიერა
საკლუბო
გიორგი გულიაშვილი „საბურთალოს“ საფეხბურთო აკადემიის აღზრდილია, რომლის პირველი გუნდის ღირსებას 2019–2023 წლებში იცავდა. ამ პერიოდში მან ეროვნული ლიგის 79 მატჩი ითამაშა და 11 გოლი შეაგდო. 2023 წლის იანვრიდან კარიერა საფეხბურთო კლუბ „სარაევოს“ შემადგენლობაში განაგრძო.გიორგი გულიაშვილი "სარაევოში"! // lelo.geგულიაშვილმა „სარაევოში“ პირველივე მატჩი დუბლით აღნიშნა! // lelo.ge

2023 წლის ოქტომბრიდან „სარაევოდან“ იჯარით მოსტარის „ველეჟში“ გადავიდა. იმავე წლის 13 ნოემბერს გიორგი გულიაშვილმა ბოსნია-ჰერცეგოვინის ჩემპიონატის მე-14 ტურის შეხვედრაში დუბლი შეასრულა და მოსტარის „ველეჟს“ გათამაშების ერთ-ერთ ლიდერ „ზრინსკისთან“ გამარჯვება მოაპოვებინა (3–0).გულიაშვილმა ბოსნიაში დუბლი შეასრულაVelez 3–0 Zrinjski / Premijer Liga // soccerway

2024 წლის 14 მარტს გიორგი გულიაშვილმა ბოსნია-ჰერცეგოვინის თასზე დუბლი შეასრულა, — 32-ე წუთზე საჯარიმო ეფექტურად შეასრულა და სხვაობა მინიმუმამდე შეამცირა, ხოლო 11 წუთში მეკარესთან პირისპირ დარჩენილმა ანგარიში გაათანაბრა. მაგრამ „შიროკი ბრიეგთან“ შეხვედრის მოსაგებად ეს „ველეჟისთვის“ საკმარისი არ აღმოჩნდა (2–3) და მისი გუნდი გათამაშებას გამოეთიშა.გულიაშვილმა ბოსნიის თასზე დუბლი შეასრულა

2024 წლის მაისში მოსტარის „ველეჟის“ ქართველი თავდამსხმელი — ბოსნია-ჰერცეგოვინის ჩემპიონატის წლის სიმბოლურ ნაკრებში დაასახელეს. ტრადიციული საზეიმო ცერემონია სახელწოდებით „კრისტალი 11“ სარაევოს მერიაში გაიმართა. სეზონის გუნდში, საქართველოს ახალგაზრდული ნაკრების ყოფილი თავდამსხმელის გარდა, მოსტარის გუნდის კიდევ ორი ფეხბურთელი მოხვდა — მეკარე ოსმან ჰაჯიკიჩი და მარჯვენა მცველი ანტე ჰრკაჩი. გიორგი გულიაშვილმა 2024 წლის სეზონში „ველეჟის“ მაისურით ჩატარებულ 22 შეხვედრაში რვა გოლი შეაგდო და ერთი საგოლე გადაცემა შეასრულა.გიორგი გულიაშვილი ლიგის წლის სიმბოლურ ნაკრებში

სანაკრებო
2020 წლიდან საქართველოს 21-წლამდე ფეხბურთელთა ნაკრების ღირსებას იცავს, რომლის შემადგენლობაშიც 18 შეხვედრაში მიიღო მონაწილეობა და 8 გოლი გაიტანა.Giorgi Guliashvili — Georgia U21 Matches 

პირველი შეხვედრა საქართველოს 21-წლამდე ფეხბურთელთა ნაკრების რიგებში 2020 წლის 4 სექტემბერს, საფრანგეთის 21-წლამდე ფეხბურთელთა ნაკრების წინააღმდეგ ჩაატარა. მატჩი გორში, თენგიზ ბურჯანაძის სტადიონზე გაიმართა და სტუმართა გამარჯვებით 2–0 დასრულდა.Georgia U21 0–2 France U21 /
UEFA U21 Championship // Soccerway იმავე წლის 4 სექტემბერს, ლიხტენშტაინის 21-წლამდე ფეხბურთელთა ნაკრების წინააღმდეგ სტუმრად გამართულ შეხვედრაში მიიღო მონაწილეობა. ამჯერად შეხვედრა ქართველი ფეხბურთელების გამარჯვებით 2–0 დამთავრდა.Liechtenstein U21 0–2 Georgia U21 /
UEFA U21 Championship // Soccerway 2020 წელს კიდევ სამი სანაკრებო შეხვედრა ჩაატარა — შვეიცარიის (0–3),Georgia U21 0–3 Switzerland U21 /
UEFA U21 Championship // Soccerway აზერბაიჯანის (1–0),Georgia U21 1–0 Azerbaijan U21 /
UEFA U21 Championship // Soccerway და სლოვაკეთის (2–1),Georgia U21 2–1 Slovakia U21 /
UEFA U21 Championship // Soccerway წინააღმდეგ. 

პირველი სანაკრებო გოლი საქართველოს 21-წლამდე ფეხბურთელთა ნაკრების შემადგენლობაში 2020 წლის 13 ოქტომბერს, აზერბაიჯანის 21-წლამდე ფეხბურთელთა ნაკრების კარში, შეხვედრის 42-ე წუთზე გაიტანა.Georgian youth team hosted Azerbaijan and defeated the rivals

2021 წელს სამი ამხანაგური მატჩი ჩაატარა საქართველოს 21-წლამდე ფეხბურთელთა ნაკრების რიგებში — ბელარუსის (4–1), რუმინეთის (1–1) და ინგლისის (3–2) წინააღმდეგ. ამ სამ შეხვედრაში გიორგი გულიაშვილმა ხუთჯერ შეძლო მეტოქეთა კარის აღება — ორჯერ ბელარუსის (მე-5 და მე-60 წუთებზე), რუმინეთის (73-ე წუთზე) და ორჯერ ინგლისის (24-ე და 47-ე წუთებზე).Georgia U21 results // Flashscore.com

2022 წელს საქართველოს 21-წლამდე ფეხბურთელთა ნაკრების მიერ გამართულ ექვს ამხანაგურ შეხვედრაში მიიღო მონაწილეობა, ხოლო 2023 წელს გამართულ ხუთ შეხვედრაში 2 გოლი გაიტანა — ლატვიისა (21-ე წუთზე) და ბელგიის (87-ე წუთზე) 21-წლამდე ფეხბურთელთა ნაკრების კარებში.

 მიღწევები 
 საკლუბო 
  საბურთალო
 ეროვნული ლიგა
 ჩემპიონი: 2018
 საქართველოს თასი
 თასის მფლობელი: 2019, 2021
 საქართველოს სუპერთასი
 თასის მფლობელი: 2020
 ფინალისტი: 2019, 2022

ინდივიდუალური
 სეზონის გოლის ავტორი: 2019
 საუკეთესო მოთამაშე 19-წლამდელთა შორის: 2019
 ბოსნიის ჩემპიონატის სეზონის სიმბოლური გუნდის წევრი: 2024ბოსნიის მთავარი ლიგის სეზონის სიმბოლურ ნაკრებშიგულიაშვილი სეზონის სიმბოლურ ნაკრებში მოხვდა

რესურსები ინტერნეტში
 ეროვნული ლიგის ოფიციალური საიტი
 საქართველოს ფეხბურთის ფედერაციის ოფიციალური საიტი
 AFS · Soccerway
 1tv.ge · lelo.ge

სქოლიო

კატეგორია:დაბადებული 5 სექტემბერი
კატეგორია:დაბადებული 2001
კატეგორია:საბურთალოს ფეხბურთელები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ბოსნია და ჰერცეგოვინის საფეხბურთო ჩემპიონატის ფეხბურთელები
კატეგორია:სარაევოს ფეხბურთელები
კატეგორია:ცოცხალი ადამიანები